Ужо на першым этапе ў мужчын, дзе стартаваў Ігар Калачык (эстафета складалася з трох этапаў па 5 км), стала зразумела, што сельскія спартсмены сталічнага рэгіёна нацэлены толькі на перамогу. З адрывам у 22 секунды ад бліжэйшага саперніка з Віцебшчыны на другі этап пайшоў прадстаўнік Лагойскага раёна Фёдар Пугач. Завяршаў эстафету таксама спартсмен з Лагойшчыны Уладзімір Ульянаў. І толькі праз 36 секунд фінішавалі віцябчане. Тройку прызёраў замкнула каманда Магілёўскай вобласці.